למרות שכבר עברו שישה חודשים מאז "האח הגדול", נראה שיש מי שעדיין מתרגש מהאישה, התופעה והריסים הארוכים - אביבית בר זוהר, ומוכן לשלם לא מעט כסף עבור ארוחת ערב בחברתה של המהממת.
אמש (ג') הגיעה הבר זוהר לאירוע התרמה של עמותת חום, אותו אירגנה אשת המשנה לראש הממשלה, ג'ודי שלום ניר מוזס, בביתו של עורך הדין יוסי כהן, על מנת לתרום את חלקה. במסגרת התרומה, התנדבה בוגרת הריאליטי לצאת עם מי שירבה במחיר לארוחת ערב.
לאחר קרב צמוד ביותר, זכה יהלומן, שהעדיף להישאר בעילום שם, בתענוג הגדול, עבורו שילם את הסכום ההזוי של עשרת אלפים שקלים חדשים. אם כבר התחממתם וחשבתם שמדובר ברומן חדש, אתם יכולים להירגע. אותו יהלומן דאג לצרף גם את אישתו לארוחת הערב היוקרתית.
עוד הגיעו לאירוע: בעלה של מארגנת הערב, השר סילבן שלום, שלא התבייש ועלה לבמה להוכיח את כישורי הריקוד שלו. לעומתו, אישתו שהכינה ריקוד עם אורנה דץ, קיבלה רגליים קרות והשתיים לא עלו לבמה. גם אייל גולן עלה לבמה ועשה סולחה עם הצ'ילבה שלו זאב נחמה ומיכל אמדורסקי שהפציעה בלוק הורס.
עוד הגיעו: שלומי לחיאני, משה דץ, יובל דיין שתרמה את קולה ההורס, האיש וה'בוקרה פיל משמש' - רני רהב ואישתו הילה, ניסים משעל, יורם ולאה גלובוס, אקי אבני, המאורסת הטרייה לירז דרור, ננסי ברנדס ושלום אסייג.